als_Latn dik_Latn sag_Latn
Medvegja do edhe dy pikëkalime të reja kufitare me Kosovën
Gjendja e shqiptarëve në Luginën e Preshevës, e në mënyrë të veçantë ajo në Komunën e Medvegjës ka qenë diskutimi në mes të ministres për Dialogun, Edita Tahiri dhe delegacionit nga kjo komunë i kryesuar nga zëvendëskryetari, Florim Sahiti dhe këshilltarët Fidan Kosumi dhe Burim Uka.
Ministrja Tahiri theksoi se Qeveria e Republikës së Kosovës përcjellë nga afër gjendjen në komunën e Medvegjës dhe në përgjithësi të shqiptarëve në Luginën e Preshevës dhe angazhohet për përmirësimin e pozitës së shqiptarëve duke kërkuar nga Serbia që të ndal politikat diskriminuese dhe të garantoj të drejtat etnike të shqiptarëve sipas standardeve ndërkombëtare.
“Qeveria e Kosovës mbështet fuqishëm realizimin e të drejtave etnike të shqiptarëve në Luginën e Preshevës sepse kjo është një çështje nacionale për neve dhe interes nacional. Në veçanti jemi të brengosur për gjendjen në komunën e Medvegjës prej nga po largohen shqiptarët në mungesë të perspektivës dhe diskriminimit që po u bëhet shqiptarëve në çdo fushë të jetës”, citohet të ketë thënë Tahiri.
Ministrja Tahiri vlerësoi rëndësinë e bashkëpunimit më të thellë mes Qeverisë së Kosovës dhe shqiptarëve atje, në mënyrë që të zgjidhen problemet e tyre dhe të krijohen kushtet për kthimin e shqiptarëve në Medvegjë e komuna tjera.
Zëvendëskryetari i Komunës së Medvegjës, Florim Sahiti, në këtë takim paraqiti gjendjen e rëndë të shqiptarëve në komunën e Medvegjës në të gjitha aspektet dhe kërkoi përkrahje më të madhe nga Qeveria e Kosovës në zgjidhjen e problemeve me të cilat ballafaqohen.
Në takim ai kërkoi që të lehtësohet lëvizja e lirë e qytetarëve të asaj ane përmes hapjes së dy pikëkalimeve të reja kufitare, si dhe pikëkalimi në Mutivodë të hapet edhe për lëvizjen e lirë të mallrave. Po ashtu, ngriti shqetësimet për mosnjohjen e diplomave universitare të Kosovës nga ana e Serbisë me të cilën po cenohen perspektivat e shqiptarëve atje duke iu pamundësuar punësimi dhe kontributi i tyre për zhvillimin e komunës dhe të arsimit shqip.
Sahiti foli edhe për format tjera të diskriminimit ndaj tyre nga ana e Serbisë duke potencuar se si pasojë e shtypjes shumica e shqiptarëve është larguar jashtë vendit.
Në takim ishte i pranishëm edhe Deputeti i Kuvendit të Kosovës Nait Hasani.
Ishte konkluzion i përbashkët që duhet të forcohen lidhjet dhe bashkëpunimi i mëtejmë si dhe të vazhdohet komunikimi i rregullt për t’u angazhuar së bashku për zgjidhjen e problemeve. (INA)
Ja sa do paguaj Qeveria për dëmet në KumanovëNga 70 mijë euro do të përfitojnë familjarët e policëve të vrarë, 13 – 40 mijë euro për çdo policë të plagosur, 5 – 10 ...
- Haxhiu: Ngjarjet në Kumanovë lojë e flliqtë e Gruevskit, Mijallkovit dhe Ahmetit (VIDEO)
- Shaqiri: Pse Kumanova nuk u zgjidh si Kondova në vitin 2005
- Tubime për përkrahjen e policisë në 23 qytete të Maqedonisë
- Edhe polici Arsim Bajrami në mesin e të arrestuarëve për ngjarjen e Kumanovës
- FAZ: Përgjegjës për ngjarjet e Kumanovës, përveç Gruevskit edhe Ahmeti
- Nuk protestojnë për diskriminimin shqiptarë, por për agjendat e huaja (10)
- BDI deklarohet pas dy ditëve për terrorin në Kumanovë (9)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (7)
- Ali Ahmeti nuk e lë partneritetin me Nikolla Gruevskin (6)
- Deri kur kështu o Ali Ahmeti !? – Nga Ahmet Asani (6)
- Mustafa - Ahmeti më të interesuar për mbledhjen e dy qeverive (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn